text: Vild Med Dans finale i Forum Horsens udsolgt på 6 minutter 
  15 september 2014 kl. 11.05
  Årets Vild Med Dans finale skal danses i Forum Horsens. Finalen blev udsolgt på seks minutter.
  Mandag kl. 10 blev billetsalget til TV 2's danse-program Vild Med Dans -finalen sat i gang. Og det var en hurtig affære. Alle 3.000 billetter til finalen blev solgt på kun seks minutter.
  - Vi er fantastisk glade for, at danskerne igen er klar til at engagere sig i vores største Vild Med Dans-satsning nogensinde med en ny app, finalen i Forum Horsens og lørdagsturneen rundt i landet, siger TV 2s underholdningschef, Gitte Madsen i en pressemeddelelse.
  Finalen danses i gang i Forum Horsens d. 28. november.
  